
КъБР-м и Iэтащхьэм и къалэнхэр пIалъэкIэ зыгъэзащIэ КIуэкIуэ Юрий хэтащ унэ кхъахэхэм щыпсэухэр къыщIэгъэIэпхъукIыным пыщIа гугъуехьхэм
ятеухуауэ видеоконференц щапхъэм иту екIуэкIа урысейпсо селектор зэIущIэм
КъБР-м и Iэтащхьэм и къалэнхэр пIалъэкIэ зыгъэзащIэ КIуэкIуэ Юрий мазаем и 12-м хэтащ Урысейм ухуэныгъэмрэ псэупIэ-коммунальнэ хозяйствэмкIэ и министр Мень Михаил иригъэкIуэкIа урысейпсо селектор зэIущIэм. Абы щытепсэлъыхьащ Урысей Федерацэм хыхьэ щIыналъэхэм 2012 гъэм и щIышылэм и 1-м ирихьэлIэу кхъахэ дыдэ хъуауэ къыщалъыта псэупIэхэм цIыхухэр къыщIэгъэIэпхъукIыным хуэунэтIа программэхэр гъэзэщIа зэрыхъум. ЖКХ-м и IэнатIэм жылагъуэ кIэлъыплъыныгъэхэмкIэ центрхэр щIыналъэ псоми къыщызэгъэпэщыным теухуа Iуэхухэм хэплъащ. Абыхэм я лэжьыгъэр хуэунэтIауэ щытынущ мылъкур зейм и хуитыныгъэхэм къыщхьэщыжыным.
КъБР-м и Iэтащхьэм и къалэнхэр пIалъэкIэ зыгъэзащIэм и деж мы гъэм и щIышылэм и 6-м щекIуэкIа зэIущIэм къыщыхагъэщауэ щытащ Къэбэрдей-Балъкъэрым кхъахэ хъуа унэу метр зэбгъузэнатIэ мин 57,1-рэ зэрыщыIэр, зи псэупIэхэр ирагъэфIэкIуэн хуейхэр цIыху 2685-рэ зэрыхъур.
КъБР-м и Iэтащхьэмрэ Правительствэмрэ я пресс-IуэхущIапIэ.
